NaiveNeuron/SloPal huggingface dataset:
Fecko, Martin, poslanec NR SR (2016-09-12):
Ďakujem pekne, pani kolegyňa. Som rád, že si spomenula aj ten sever východného Slovenska, kde sa organizujú protesty a mítingy. Aj ja som pred rokom a pol zhruba v Prešove mal veľký protest týchto ľudí, ktorí sa aj domáhajú, samozrejme, na našom výbore, aby sa niečo s tým robilo. Pýtam sa, pán minister, lebo uviedli ste, že udržateľný rozvoj. Chcete aj udržateľný rozvoj po sebe zanechať v oblasti životného prostredia. Pýtam sa, kto povie, že už sme v takej katastrofálnej situácii, že musíme tam začať ťažiť ropu a plyn na severovýchode Slovenska, resp. na severe východného Slovenska? Kto to vlastne povie? Minister hospodárstva? Minister životného prostredia? Keď ľudia hovoria, že nie. Takže to by som bol veľmi rád, keby sa potom verejnosť dozvedela, že kto ten udržateľný rozvoj porušil a chcem veriť, že to nebude tak, že je udržateľný rozvoj iba dovtedy, pokiaľ to nebude na ekonomickú ujmu, lebo tým pádom v životnom prostredí to potom možme zakopať, lebo všade sa môže to životné prostredie zruinovať a ja nechcem mať na severovýchodnom Slovensku alebo na severe východného Slovenska ďalšiu Jelšavu, ani Istebné, ani Žiar nad Hronom. Takže pýtam sa, toto územie nemá väčší potenciál na rekreačno-turisticko nejaký rehabilitačný, ako na ťažobný? Kto dá tú konečnú, závoru zdvihne, že tam ideme ťažiť? Treba, pán minister, ten udržateľný rozvoj nie iba hovoriť, ale potom aj konkrétne zdôvodniť, prečo sa začína ťažiť, keď občania sú proti tomu. Ďakujem pekne.
P. Minárik, poslanec: (2004-03-17):
Obdobne považujeme za potrebné zabrániť tomu, aby dochádzalo k zamieňaniu činností tajných služieb s inými ozbrojenými bezpečnostnými zbormi. Myslím si, že na úvod vzhľadom na to, koľko sa o tomto návrhu diskutovalo a bol pretriasaný aj v médiách, myslím si, že stačí. Ďakujem pekne.
Glváč, Martin, podpredseda NR SR (2017-10-12):
Ďakujem. Ďalšia otázka je od pána poslanca Nemkyho. A je v sále, áno, a opäť pánovi podpredsedovi vlády Petrovi Pellegrinimu: „Vážený pán podpredseda vlády, aké opatrenia pripravujete v snahe prispieť k rozvoju regiónov? Konkrétne sa zameriavam na možnosť pripojenia jednotlivých obcí na internetovú sieť.“ Nech sa páči.
Šofranko, Mária, poslankyňa NR SR (2020-12-08):
Tehotenský príspevok či tehotenské štipendium je obrovským prínosom. Hlavné dôvody rodín, pre ktoré sa obávajú mať deti, sú problémy s financiami, bývaním a službami. Veľká vďaka mojím kolegom za tento príspevok, za tento návrh zákona, ktorý pomôže viac ako dvadsiatim tisíckam pracujúcich tehotných žien, ktoré si tak prilepšia, pomôžu, môžu zakúpiť výbavičku pre svoje budúce očakávané, s radosťou očakávané detičky, alebo si môžu pomôcť pri zdravotnej starostlivosti alebo pri strave. Veľmi sa teším taktiež pomoci študentkám, ktoré majú sťaženú situáciu tým, že nepracujú. Takže verím, že demokratická (demografická, pozn. red.) krivka vďaka tomuto príspevku, za ktorý veľká vďaka, porastie. Ďakujem.
Pellegrini, Peter, predseda NR SR (2024-02-08):
Prezentujme sa a hlasujme o bode číslo 208 z druhého pozmeňujúceho návrhu pána poslanca Galka. (Hlasovanie.) Prítomných 129, za 16, proti 76, zdržalo sa 36, nehlasoval 1. Bod sme neschválili.
Pellegrini, Peter, predseda NR SR (2014-12-02):
Hlasujme o pozmeňujúcom návrhu pána poslanca Ľubomíra Petráka. (Hlasovanie.) Prítomných 127 poslancov, za 125, zdržal sa 1, nehlasoval 1 poslanec. Tento návrh sme schválili.
M. Číž, podpredseda NR SR: (2007-02-02):
Nech sa páči, pán Janiš, máte faktickú.
Glváč, Martin, podpredseda NR SR (2018-02-13):
Ďakujem. Ďalšia v rozprave, pani poslankyňa Pčolinská, nech sa páči.
B. Bugár, podpredseda NR SR: (2005-02-04):
(Hlasovanie.) Prítomných 139, za 42, proti 27, zdržalo sa 69 poslancov, 1 nehlasoval. Návrhy pána poslanca Madeja neboli schválené. Nech sa páči. J. Miklušičák, poslanec: Tým sme odhlasovali všetky pozmeňujúce návrhy, ktoré boli v spoločnej správe alebo zazneli v rozprave. Keďže mám splnomocnenie gestorského výboru pokračovať ihneď ďalej, poprosím, pán predsedajúci, dajte hlasovať o tom, že parlament postúpi tento návrh zákona do tretieho čítania.
Potocký, Milan, poslanec NR SR (2023-03-16):
Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bol určený výborom pre kultúru a médiá za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 26. apríla 2023 a gestorský výbor do 28. apríla. Vážený pán predsedajúci, ďakujem, skončil som. Prosím, otvorte rozpravu.
L. Miklós, minister životného prostredia SR: (2002-06-25):
Takže týmto zákonom vlastne chceme zabezpečiť to, aby ten, kto dostane značku environmentálne vhodný výrobok, aby si bol istý, že je to legálne získaná značka, že to bolo presne vyhodnotené, boli analyzované tieto výrobky a že pridelená značka znamená naozaj nadštandardné kvality daného výrobku. Vážené panie poslankyne, vážení páni poslanci, verím, že ani s týmto zákonom nebudú žiadne problémy a že ho podporíte. Ďakujem pekne.
Ďuriš Nicholsonová, Lucia, podpredsedníčka NR SR (2019-03-29):
Chcem sa veľmi pekne poďakovať väčšine tých, ktorí na mňa reagovali, najmä osobitne by som sa poďakovala pani poslankyni Zimenovej, ktorú, žiaľ, vypli, lebo vymenovala celkom slušnú plejádu naozaj primitívnych vtipov o ženách, o bitých ženách, ktorými SMER na oslavách MDŽ baví publikum s červenými karafiátmi. To je strašná hanba. Keby náš predseda takéto niečo povedal, tak naozaj demonštratívne, to tu normálne vyhlasujem, keby sa Sulík niekedy dopustil na nejakom verejnom fóre takých hlúpych vtipov ako váš predseda, tak demonštratívne opustím SaS. To je jedna vec. Druhá vec. Veľmi ma zarazilo, keď pán poslanec Marček hovorí, že on je galantným zástancom práv žien. On bol poslancom Národnej rady Slovenskej republiky, ktorý si zvolal v tejto budove tlačovú konferenciu po, po tom, ako začala tá špinavá diskreditačná kampaň, o ktorej hovoril Alino Baránik, ktorá falzifikátom hovorila o tom, že som bola zadržaná za to, že som obchodovala detí na prostitúciu a ja sama som sa dopustila prostitúcie v Kanade, tak tento človek si tu zvolal tlačovú konferenciu v budove Národnej rady, kde o mne hovoril, že som psychiatricky chorá a prostitútka, a preto mám okamžite odísť z pozície podpredsedníčky Národnej rady. Vy ste veľmi galantný zástanca žien, s vami si to dorozprávam pred súdom, pán Marček. O tom už viete, predvolanie vám prišlo.
Farkašovský, Karol, poslanec NR SR (2019-05-10):
Pán predsedajúci, dajte, prosím, hlasovať o tom, že Národná rada schvaľuje návrh vlády na skrátené legislatívne konanie.
Laurenčík, Milan, podpredseda NR SR (2022-05-05):
Pán poslanec má doplňujúcu otázku, pán minister, ešte neodchádzajte. Nech sa páči.
B. Bugár, podpredseda NR SR: (2002-11-07):
O ospravedlnenie svojej neúčasti na dnešnom rokovacom dni písomne požiadal pán poslanec Fajnor a na zahraničnej služobnej ceste sú poslanci Národnej rady Slovenskej republiky Jozef Banáš, Irena Belohorská, Diana Dubovská a Robert Kaliňák. Panie poslankyne, páni poslanci, v rokovaní prerušenej 3. schôdze pokračujeme blokom vládnych návrhov zákonov, ktoré odôvodňuje podpredseda vlády a minister spravodlivosti Slovenskej republiky Daniel Lipšic. Ako o prvom budeme rokovať o vládnom návrhu zákona o platových pomeroch sudcov v roku 2003 a o dočasnom obmedzení účinnosti niektorých ustanovení zákona č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č. 185/2002 Z. z. Vládny návrh zákona ste dostali ako tlač 44 a rozhodnutie na pridelenie výborom máte v rozhodnutí č. 18. Pán podpredseda vlády a minister, nech sa páči, máte slovo.
B. Bugár, podpredseda NR SR: (2005-01-20):
A teraz pristúpime k poslednému bodu 36. schôdze Národnej rady, a to je informácia vlády Slovenskej republiky o príprave a objeme pomoci postihnutým oblastiam živelnou pohromou v Ázii a Afrike . Z poverenia vlády túto informáciu podá minister vnútra Slovenskej republiky Vladimír Palko. Pán minister, nech sa páči.
Danko, Andrej, predseda NR SR (2017-04-06):
Pani poslankyňa Zimenová.
Lehotský, Tomáš, poslanec NR SR (2020-05-15):
Prosím, dajte hlasovať o návrhu zákona ako o celku s prijatím pozmeňujúcich, s pozmeňujúcimi návrhmi. Gestorský výbor odporúča schváliť.
A. Belousovová, podpredsedníčka NR SR: (2007-09-18):
Ako prvému dávam slovo za klub SDKÚ pánovi poslancovi Dzurindovi. Nech sa páči, pán poslanec.
Šimečka, Michal, podpredseda NR SR (2024-02-27):
Pán poslanec Grendel, nech sa páči.
A. Belousovová, podpredsedníčka NR SR: (2009-02-17):
Pani poslankyňa Vášáryová, máte slovo.
Sulík, Richard, predseda NR SR (2011-03-23):
Obávam sa, že toto nie je možné, ale zaznamenajte, prosím vás, aj to, že, a pri ktorom hlasovaní?
Vášáryová, Magdaléna, poslankyňa NR SR (2015-01-28):
Ďakujem, pani predsedajúca. Stále sa tu otierame, ako už niekoľkokrát, o tú zásadnú debatu, čo má vlastne škola robiť. Má vychovať naše deti, ktoré majú dostať základnú výchovu do šiestich rokov v rodine? Na čo ich má, na čo má škola pripraviť deti? Ja som presvedčená, že škola, nech už je to akákoľvek, musí dať v prvom rade civilizačnú, kultúrnu orientáciu ľudí, lebo bez nej si ľudia nevedia vybrať, ľudia sa cítia dezorientovaní a v chaose. Potom by mala poskytnúť všeobecné platné poznatky, bez ktorých sa nedá porozumieť svetu. Pretože môžete ich vychovať ako stolárov, ale pokiaľ nerozumejú tomuto svetu, budú sa zase cítiť zle, dezorientovaní a budú mať negatívny pocit voči spoločnosti. Ako keby sme sa stále nezbavili toho rigidného postavenia školstva a aj tohto odborného školstva v komunistickom systéme pri výrobe robotníckej triedy. Ale, bohužiaľ, sa nevieme zbaviť ani toho rigidného latiníckeho memorovania a potom tradície 19. storočia nemeckých škôl so svojím drilom. Toto všetko sú nánosy, ktorých nie a nie sa zbaviť, a stále chceme určovať, čo tí ľudia majú už potom 50 rokov robiť s drevom alebo s kovom. Čo je nebezpečné a vlastne sa to nedá urobiť.
Žarnay, Oto, poslanec NR SR (2018-06-20):
Ďakujem, ja len v krátkosti. Ďakujem aj pánovi kolegovi Mizíkovi za jeho krátku poznámku. Vážené kolegyne, vážení kolegovia, fakt chcem len potvrdiť, že ide čisto o, len o technický návrh bez politického podtextu a ide o to, aby sme pomohli riaditeľom škôl a ostatným vedúcim pracovníkom, napríklad aj zástupcom, zástupkyniam škôl, ktorí sú pri svojej práci dosť zaťažovaní byrokraciou a inými problémami a ešte si majú navyše strážiť aj termín funkčného vzdelávania, niekedy aj rok dopredu, aby náhodou nie zo subjektívnych príčin, ale z objektívnych príčin, kvôli metodickým centrám, ktoré, bohužiaľ, nie vždy vedia dostatočne naplniť skupiny, do ktorých sa hlásia riaditelia na inovačné vzdelávanie, tak kvôli tomu, kvôli týmto objektívnym príčinám sa dostávajú do veľmi chúlostivej situácie, keď môže byť ohrozené ich postavenie a zriaďovateľ školy ich môže prepustiť. Bohužiaľ, takéto prípady sa na Slovensku stali a týmto ľuďom nikto nepomohol. A keď si pozriete aj na internete, mnohí sa aj dostávajú do takýchto situácií, pýtajú sa, čo majú robiť a zákonná úprava na to žiadna neexistuje. Takže len toľko, ďakujem.
Glváč, Martin, podpredseda NR SR (2019-02-01):
Pán poslanec Mazurek.
Kmec, Peter, podpredseda vlády SR pre plán obnovy a znalostnú ekonomiku (2024-04-18):
Vážený pán predsedajúci, vážené panie poslankyne, vážení páni poslanci, dovoľujem si na dnešné rokovanie predložiť informáciu o vydaných aproximačných nariadeniach vlády Slovenskej republiky v II. polroku 2023 a o zámere prijímania aproximačných nariadení vlády Slovenskej republiky v I. polroku 2024. Informáciu predkladám na rokovanie Národnej rady Slovenskej republiky na základe § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. Uvedené ustanovenie ukladá vláde Slovenskej republiky pravidelne polročne informovať Národnú radu Slovenskej republiky o aproximačných nariadeniach vlády Slovenskej republiky vydaných v uplynulom období a o ďalšom zámere ich prijímania. V hodnotenom období vláda Slovenskej republiky prijala a bolo publikovaných 11 aproximačných nariadení vlády Slovenskej republiky uvedených v prílohe č. 1. Ak si prejdete tú prílohu, tak predovšetkým sa to týka oblasti potravinárstva, pôdohospodárstva. V prílohe č. 2 je uvedený návrh jedného aproximačného nariadenia vlády Slovenskej republiky, ktorý vláda predpokladá prijať v prvom polroku 2024. Vzhľadom na legislatívnu aktivitu inštitúcie Európskej únie možno predpokladať, že sa prijmú viaceré aproximačné nariadenia vlády Slovenskej republiky aj nad rámec tohto zámeru. Vážený pán podpredseda, vážené panie poslankyne, vážení páni poslanci, dovoľujem si vás požiadať o schválenie uznesenia v predloženom znení v tlači 182. Ďakujem za pozornosť.
Matovič, Igor, poslanec NR SR (2016-09-23):
Pán podpredseda parlamentu, pán Hrnčiar, poprosil by som vás, aby ste v tejto situácii boli naozaj tichučko. (Reakcia z pléna.) Táto mimoriadna schôdza sa mala konať pred viac ako dvomi mesiacmi. Vy ste s Andrejom Dankom sfalšovali podpis, akože ste mali poverenie, robili ste tu divadielko a zobrali ste nám naše ústavné právo. Na vašom mieste by som bol veľmi ticho. A ak by ste boli chlap, pred dvomi mesiacmi by ste sa vzdali tohto miesta, by ste sa vzdali poslaneckého mandátu. Sfalšovali ste podpis pod úradnou listinou a na základe tohto ste nám zobrali právo, aj Lucii Nicholsonovej. (Reakcie z pléna.) Čiže k veci. Keď ľudia pred 10 rokmi si zvolili Roberta Fica a SMER získal toľko hlasov, ako získal, hoci som ho nevolil, ani SMER, ani Roberta Fica, pevne som veril, že sa nespriahne so zlodejmi Mečiarom a Slotom. Sľuboval to pred voľbami, dušoval sa, že v živote s týmito ľuďmi si do vlády nesadne, nakoniec to spravil. Lebo túžba po moci, túžba po majetku a luxuse bola obrovská, bola silnejšia ako verejný sľub, ktorý dal svojim vlastným voličom. Vtedy, keď... Keď v tejto situácii ďalší podpredseda parlamentu Bugár hovorí o tom, že som klamár, tak konečne vieme, čo to bol ten (reakcie z pléna), čo to bol ten charakter na tých bilbordoch. (Potlesk a reakcie z pléna.) Keď človek, ktorý si napísal pred voľbami na bilbordy, že charakter rozhoduje, dnes obhajuje vznik vlády v roku 2006, kedy sa spolčil SMER so SNS a s Mečiarom, tak naozaj konečne som sa dozvedel, čo to ten charakter je. Ďakujem, pán Bugár. (Reakcia z pléna a smiech v sále.) A, pán podpredseda Bugár, prestaňte mi takisto skákať do reči, je to z vašej strany nevychované, hlúpe a v živote som si s vami nepotykal. Ale keď chcete, dobre, odteraz si tykáme. (Ruch a smiech v sále.) Len sa zabávajte. Situácia, do ktorej Robert Fico Slovensko dostal, a hanbu, ktorú nám dnes spôsobuje tým, že berie každý mesiac úplatok od daňového podvodníka Ladislava Bašternáka viac ako 4-tisíc eur, je nehanebná. Samozrejme, že jeho premiéri a ostatných, ktorých si zavolal na loďku, aby sa povozili a odviezli niekam do Danubiany, dali si najdrahšiu večeru asi, aká v tom čase v Európe mohla byť, určite mu nevytkli do očí v situácii, kedy... (Reakcia z pléna.) Poprosím vás, pán Hrnko, aby ste... (Prerušenie vystúpenia predsedajúcim.)
P. Paška, predseda NR SR: (2006-12-12):
(Hlasovanie.) 148 prítomných, 65 za, 7 proti, 76 sa zdržalo. Neschválili sme tento pozmeňujúci návrh. Ďalej.
Laššáková, Jana, podpredsedníčka NR SR (2013-03-13):
Ale môžme.
Paška, Pavol, predseda NR SR (2012-06-20):
(Hlasovanie.) 141 prítomných, 57 za, 82 proti, 2 sa zdržali. Námietku sme neprijali. Budeme hlasovať ďalej, pán spravodajca.
L. Miklós, poslanec: (2010-02-03):
Čo hovoril kolega Kahanec. Áno, však podstata je práve v tom, čo som chcel povedať, že tu by sme mali dosiahnuť, aby poznanie geologickej stavby, k čomu vedie geologický prieskum, neznamenalo automaticky, že sa to musí aj ťažiť. O to tu ide. Tu treba urobiť tú medzu v rámci zákona, aby ten, kto robil prieskum, necítil, by som povedal, automaticky právo na to, že to bude aj využívať, a to je tá citlivá otázka. Ja som absolútne za to, aby už pri využívaní obec mala silné postavenie. Však o to ide v tomto zákone. Ale na druhej strane to poznanie geologickej stavby musíme nejakým spôsobom vyriešiť, aby sme nestratili možno také poznatky, ktoré v budúcnosti nám budú chýbať.
Hrušovský, Pavol, predseda NR SR (2011-12-09):
Ďakujem pánovi podpredsedovi, prosím, posaďte sa na miesto navrhovateľa, pán podpredseda. Otváram rozpravu o tomto bode programu, o tomto personálnom návrhu. Pýtam sa, či sa chce niekto do rozpravy prihlásiť písomne alebo ústne. Konštatujem, že nie. Ďakujem pánovi podpredsedovi ako jednému z navrhovateľov a prerušujem rokovanie o tomto bode programu. Pristúpime teraz... Pardon, ešte prepáčte. Poprosím pána poslanca Dostála, aby z poverenia výboru pre ľudské práva a národnostné menšiny, pán podpredseda, ešte zostaňte, národnostné menšiny, informoval Národnú radu o výsledku prerokovania návrhu vo výbore pre ľudské práva. Nech sa páči, pán poslanec, ospravedlňujem sa, ale...
Suja, Miroslav, poslanec NR SR (2022-02-15):
Ďakujem za slovo, pán predsedajúci. Pán poslanec Gyimesi, súhlasím s tvojím vystúpením a som rád, že ako koaličný poslanec si poukázal na chyby súdnej mapy. Presne si povedal príklady, na ktoré sa veľmi ťažko odpovedá alebo sa nedá odpovedať, alebo sa nedajú vyvrátiť príklady, ktoré si určil. A, samozrejme, súhlasím aj s tým, že niekedy netreba lámať vec cez koleno, treba diskutovať a toto je jeden z tých príkladov. Samozrejme, ešte na záver, som veľmi rád, čo sa týka Krajského súdu v Banskej Bystrici, že ostáva tam, kde je. To ďakujem aj ja.
Kollár, Jozef, poslanec NR SR (2014-11-09):
Ďakujem pekne za slovo. Ja celkom dobre rozumiem tej zvolenej taktike, ktorá koniec koncov je legitímnou, že do rozpravy sa prihlási 12 ministrov mimo poradia, lebo tak to umožňuje rokovací poriadok, v poriadku. Každý pravdepodobne dostal za úlohu od predsedu od 30 do 50 minút, prípadne do 60 minút predniesť nejakú kľúčovú reč, čo potom spolu s faktickými poznámkami, keď som to dobre spočítal, dokopy vydá za celú vládu s plus faktickými dvojminútovými poznámkami zhruba nejakých 16 až 18 hodín. Čiže ako taktika je to fajn. Len to, čo hovorili moji predrečníci teraz vo faktických poznámkach, tak musím povedať, že tak ako som vyčítal Ivanovi Miklošovi zlyhanie na finančnej správe v priamom prenose, tak rovnako musím ale otočiť tú mincu opačne a povedať celkom nahlas, pán Paška, sa to týka aj vás. Ten poslanecký prieskum na finančnej správe v Košiciach, vieme veľmi dobre, ešte nebol ukončený, že pokračuje ďalej, že bol iba prerušený, myslím, že tam budúci týždeň sa ideme pozrieť opäť a preštudujeme si ďalšie podklady, ktoré nám medzitým mali pripraviť, ale mne sa naozaj hromadia desiatky sťažností od podnikateľov, od daňových subjektov, neviem, z akého dôvodu sa to koncentruje všetko na finančnej správe v Košiciach (na Daňovom úrade). A neviem teraz si sám odpovedať na otázku, či je to náhoda, že tam odstúpil z funkcie alebo z postu riaditeľa pán Vašiv. Dostal som aj také listy, ktoré hovoria o tom, že jeho syn si založil eseročku v Košiciach a navštevuje podnikateľov a ponúka, že ak vám niekto blokuje vratku DPH, že on to za určité percento vybaví. Opakujem, som v kontakte aj s prezidentom Finančnej správy Imreczem a ja tieto listy budem posúvať ďalej a nech s tým naloží tak, ako uzná, tak, ako siahajú jeho kompetencie.
M. Hort, podpredseda NR SR: (2008-10-28):
Prerušujem rozpravu k tomuto bodu programu. Pristúpime teraz k hlasovaniu, ale predtým ešte vyhlasujem 2-minútovú prestávku. Žiadam všetkých, aby sa dostavili do rokovacej sály. (Prestávka.) (Po prestávke.)
Klus, Martin, podpredseda NR SR (2019-11-27):
Prezentujme sa a hlasujme. (Hlasovanie.) Prítomných 141, za 76, proti 20, zdržalo sa 39, nehlasovali 6. Konštatujem, že sme tieto body schválili.
Kaník, Ľudovít, poslanec NR SR (2013-05-24):
Ja by som chcel zareagovať len na tú časť o energii, o elektrickej energii, ktorú pán poslanec spomenul. Dnes som si v Hospodárskych novinách so záujmom prečítal správu a citát pána premiéra Fica, ako v Bruseli povedal, že zváži zavedenie dane pre fotovoltiku, pre slnečné elektrárne, pretože zvyšujú cenu energií, výrazne zvyšujú cenu energií pre odberateľov elektrickej energie. Čím viac elektrickej energie odoberá alebo čím väčší je spotrebiteľ elektrickej energie, tým viac platí vlastne vďaka tomuto. A bola tam veľmi správna poznámka toho autora, redakčná poznámka, že pozoruhodné je, že za tú cenu môže presne pán Róbert Fico. Pretože za ňu môže nastavenie, regulačné nastavenie regulačného orgánu, ktoré vzniklo – a dodnes existuje – za prvej Ficovej vlády. Takže to, čo som ja hovoril, a to, čo stále nechcete pochopiť, ten problém s cenou elektrickej energie je tak veľký, že, chvalabohu, ho už chce riešiť aj vláda, ale spôsobila si ho sama. Spôsobila ho prvá Ficova vláda tým, že napchávala vrecká tým pár vyvolaným, ktorým bolo umožnené postaviť si fotovoltické elektrárne a ktoré na tom dnes, ktorí na tom nesmierne bohatnú a na ktorých sa všetci ostatní skladajú.
J. Senko, poslanec: (2008-01-21):
Ja si myslím, že všetko toto vzniklo kvôli tomu, že na pôde tohto parlamentu vznikla otázka, čo bolo s SPP? A toho všetkého sa tu vlastne obávate a kvôli tomu vlastne aj pán poslanec Pado v tejto chvíli hovoril o týchto problémoch. Lenže verejnosť sa pýta, ako to bolo s SPP? To je veľmi zaujímavá otázka a verím, že sa postupne budeme dostávať k tým základným problémom a v základných otázkach, že o čo tu vlastne išlo, o koľko prišiel štát pri privatizácii, či tu náhodou nešlo o okradnutie ľudí tohto štátu, aká lož sprevádzala privatizáciu SPP, keď ste ju zahalili rúškom tajomstva a neinformovali ste verejnosť o podmienkach zmluvy. Ako je to možné, že ste zahalili tajomstvo predaja SPP možnosťou a neinformovanosťou verejnosti? A vy tu hovoríte o slobode informácií? O slobode o tom, aby sme mohli našim občanom vysvetľovať pravdu, to, čo sa tu má diať... (Prerušenie vystúpenia časomierou.)
Danko, Andrej, predseda NR SR (2017-05-16):
Ďakujem. Na vystúpenie pani poslankyne dve faktické. Uzatváram možnosť prihlásenia. Pani poslankyňa Remišová, nech sa páči.
Glváč, Martin, podpredseda NR SR (2017-03-23):
Ďakujem. Pán poslanec, to je záverečné slovo. Pán spravodajca, chcete sa vyjadriť? Nie je tomu tak. Ďakujem veľmi pekne. Prerušujem rokovanie o tomto bode programu. A nasleduje prvé čítanie o vládnom návrhu zákona, ktorým sa mení a dopĺňa zákon č. 530/2003 Z. z. obchodnom registri a o zmene a doplnení niektorých zákonov v znení neskorších predpisov, ktorým sa mení zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov . Vládny návrh zákona má parlamentnú tlač 443. Návrh na jeho pridelenie na prerokovanie výborom je v rozhodnutí č. 459. Pani podpredsedníčka vlády, nech sa páči, uveďte vládny návrh zákona.
Paška, Pavol, poslanec NR SR (2010-10-21):
Pán predseda, reagujúc na to, čo ste hovorili o tajných voľbách, včera po prvýkrát sa stalo, že si koalícia pripravila volebný lístok tak, že prvých dvanásť kandidátov koalície bolo zoradených za sebou a opoziční boli až potom. Napriek tomu sa vám nedarí presadiť svoj mocenský valec. Ja vám navrhujem, rozdeľte už teda, keď takto pristupujete k tajným voľbám a urobte jeden lístok pre vašich a jeden lístok pre opozičných. (Potlesk.)
Poliačik, Martin, poslanec NR SR (2015-05-27):
... aby ste vyzvali predsedu, aby sa zúčastnil celej rozpravy. To je úplne legitímne.
Sulík, Richard, predseda NR SR (2011-02-11):
Ďakujem. Pýtam sa, kto sa chce do rozpravy prihlásiť ústne? Nik... Traja poslanci. Piati. Piati poslanci. Uzatváram možnosť sa do rozpravy prihlásiť. A o slovo požiadal spravodajca ešte pred piatimi poslancami prihlásenými do rozpravy. Nech sa páči, pán Janiš, máte slovo.
Sulanová, Magdaléna, poslankyňa NR SR (2021-11-02):
Ďakujem pekne za slovo. Predbehol ma pán Podmanický, ja som tiež bola šokovaná, keď som počula takúto výhradu, impertinentnú výhradu, ale, samozrejme, ako vždy Maďari, ktorí mali ciele, na ktoré nikdy nemohli dosiahnuť, preháňali to, a preto vždy boli porazení. Tak by to bolo aj v tomto prípade. Takže dovolím si tiež ešte sa pripojiť, právne normy v Slovenskej republike používajú len ustálené spojenia príslušník národnostnej menšiny, čiže maďarská národnostná menšina, ukrajinská národnostná menšina, poľská a tak ďalej a tak ďalej. Komunity sú všelijaké, fotografické, neviem aké, takže takéto zavádzanie je absolútne neprípustné. A chcela by som sa ešte, chcela by som teda ešte podotknúť, že a kde sú ostatné národnostné menšiny? To čo tu maďarská národnostná menšina má... Matici zoberieme peniaze a dáme v tejto strašnej finančnej mizérii Csemadoku? A čo ukrajinské spolky, poľské spolky, nemecké spolky a tak, rómske spolky, hej? Takže poďme odtiaľ, najprv dajme Matici, koľko potrebuje, a potom poďme postupne. Ja si myslím, že takýto návrh, a súhlasím s pánom podpredsedom Blanárom, je absolútne v tejto situácii neprijateľný. Ďakujem.
Pčolinský, Peter, podpredseda NR SR (2022-12-07):
Pán poslanec, pre istotu a čistotu toho procesu ešte raz, prosím, prečítajte to celé.
Mičovský, Ján, poslanec NR SR (2013-05-17):
Ďakujem pekne za slovo. Ja sa priznám, že mám teda otázku na pána poslanca Gažiho ohľadom toho, že nie celkom som porozumel tej podstate tohto pozmeňujúceho návrhu. Ak teda by som mohol správne to interpretovať, ide o zásadnú zmenu, ktorá určí rozdiely v organizačnej štruktúre TANAP-u? To je moja otázka.
Hrnčiar, Andrej, podpredseda NR SR (2019-11-27):
Pán poslanec Heger, jedna faktická poznámka. Dve faktické poznámky.
V. Veteška, podpredseda NR SR: (2008-06-19):
O ospravedlnenie neúčasti na dnešnom rokovaní písomne požiadali poslanci: Imré Andruskó,  Pál Csáky, Peter Dubravay, Mikuláš Dzurinda, Pavol Džurina, Pavol Hrušovský, Martin Kuruc, Mojmír Mamojka, Ľuboš Micheľ a Milan Urbáni. Panie poslankyne a páni poslanci, pristúpime k prvému čítaniu o vládnom návrhu zákona, ktorým sa mení a dopĺňa zákon č. 163/2001 Z. z. o chemických látkach a chemických prípravkoch v znení neskorších predpisov a o zmene a doplnení niektorých zákonov , tlač č. 650. Návrh na jeho pridelenie na prerokovanie vo výboroch je v rozhodnutí č. 658. Prosím ministra hospodárstva Slovenskej republiky pána Ľubomíra Jahnátka, aby vládny návrh zákona uviedol.
Brocka, Július, poslanec NR SR (2015-04-15):
Nedá mi sa neopýtať, ktorého oligarchu zastupujete v slovenskej vláde vy, pán podpredseda vlády Vážny? A úplne vážne, je stanovisko toho vášho oligarchu totožné so stanoviskom vlády? Ďakujem.
Bugár, Béla, podpredseda NR SR (2018-05-24):
Takže, vážené panie poslankyne, páni poslanci, prosím vás, aby ste zaujali svoje miesta, pristúpime k hlasovaniu. Ešte pred hlasovaním, aby ste sa nerozutekali, zajtra o 8.30 hod. bude poslanecké grémium, aby sme sa dohodli ako s ďalšími bodmi, ktorých je teda neúrekom, 30, neviem koľko. Takže musíme sa dohodnúť, či budeme budúci týždeň pokračovať a kedy. Takže prosím teraz pána spravodajcu, aby uviedol hlasovanie.
Šeliga, Juraj, podpredseda NR SR (2021-03-30):
Ďakujem, pani poslankyňa. Pani poslankyňa Marcinková, nech sa páči.
Bugár, Béla, podpredseda NR SR (2016-12-07):
Nech sa páči, prezentujme sa a hlasujme. (Hlasovanie.) Prítomných 139, za 60, proti 51, zdržalo sa 27 poslancov, 1 nehlasoval. Konštatujem, že návrh nebol schválený. Teraz prosím pána poslanca Slobodu, aby uvádzal hlasovanie v prvom čítaní o návrhu poslanca Žarnaya, Dubačovej a Budaja na vydanie zákona, ktorým sa dopĺňa zákon č. 369/1990 Zb. o obecnom zriadení (tlač 312). Nech sa páči. (Hlasovanie o návrhu poslancov Národnej rady Slovenskej republiky Ota Žarnaya, Viery Dubačovej a Jána Budaja na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 312.)
Paška, Pavol, predseda NR SR (2012-08-10):
Hlasujeme. (Hlasovanie.) 125 prítomných, 81 proti, 44 sa zdržalo. Bod 14 sme neschválili.
V. Veteška, podpredseda NR SR: (2005-10-27):
Nasleduje druhé čítanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 1278 a spoločná správa 1278a). Prosím podpredsedu vlády a ministra financií pána Mikloša, aby uvedený vládny návrh zákona odôvodnil.
Kažimír, Peter, podpredseda vlády a minister financií SR (2019-04-04):
Ďakujem veľmi pekne za otázku a možnosť na ňu odpovedať. Systém sociálnych a iných benefitov príslušníkov ozbrojených zborov má naozaj osobitné postavenie. Zohľadňuje špecifické požiadavky a podmienky vzhľadom na charakter úloh, ktorých plnenie je týmto ozbrojeným zborom zo strany štátu zverené. Tento systém možno vo všeobecnosti označiť za nadštandardný. Ak teda hovoríme o tzv. OČR, ide o ošetrovanie člena rodiny, tak napríklad táto OČR u colníka, ktorý je v mojom rezorte ministerstva financií, má slúžiť na zabezpečenie starostlivosti o manžela, manželku a deti. Počas obdobia, počas obdobia... To nie sme pri pánovi Grendelovi ešte? Prepáčte, to je tým, že tu zaskakujem. A už sme si to mohli s pánom Grendelom vybaviť. (Povedané so smiechom.) Dobre. Prepáčte mi ešte raz. Definovanie štatútu Jeruzalema, takže sme správne, je súčasťou komplexného balíka tém a musí byť výsledkom priamych rokovaní izraelskej a palestínskej strany a nie jednostranným politickým rozhodnutím. Východiskom týchto rokovaní je štatút Jeruzalema ako budúceho hlavného mesta dvoch štátov: Izraela a Palestíny. Slovenská republika zaujíma dlhodobo konzistentné stanovisko v otázke blízkovýchodného mierového procesu vrátane štatútu Jeruzalema, ktoré je v súlade s medzinárodným právom, v súlade s relevantnými rezolúciami Bezpečnostnej rady OSN, resp. rozhodnutiami OSN, a v súlade so spoločnou pozíciou Európskej únie. Slovenská republika totiž rešpektuje medzinárodný konsenzus o Jeruzaleme zakotvený v Rezolúcii Bezpečnostnej rady OSN č. 478 ešte z roku 1980. Som názoru, hovorí minister zahraničných vecí, že akékoľvek jednostranné kroky neprispievajú k mierovému urovnaniu, ale destabilizujú situáciu. Slovensko neuvažuje o presune svojho veľvyslanectva z Tel Avivu do Jeruzalema, hovorí minister zahraničných vecí. K vyhláseniam predsedníčky vlády Rumunska je potrebné pripomenúť aj vyhlásenia prezidenta Rumunska, ktorý takýto krok vylúčil. Ďalej nebudeme komentovať individuálne vyhlásenia predstaviteľov Rumunska či iných krajín bez smerovania ku konkrétnemu rozhodnutiu. Samozrejme, otvorenie zastupiteľského úradu by bolo porušením jednotnej pozície Európskej únie v otázke Jeruzalema. A rezort zahraničných vecí zatiaľ nemá žiadne vedomosti o oficiálnych plánoch alebo prípravách niektorej členskej krajiny Európskej únie presunúť svoje veľvyslanectvo do Jeruzalema. Ďakujem. Skončil som.
I. Mikloš, podpredseda vlády a minister financií SR: (2005-09-27):
Cieľom správy je vyhodnotiť prijaté opatrenia po roku uplatnenia zákona o spotrebnej dani z tabakových výrobkov a zákona o spotrebnej dani z liehu v praxi, ktorých cieľom bolo okrem iného zamedziť daňovým únikom, sprehľadniť celý proces nakladania s liehom, tabakom a tabakovými výrobkami a rozšíriť kontrolné možnosti na obmedzenie nelegálneho obchodu s týmito komoditami. Správa je rozdelená do dvoch častí, osobitne pre spotrebnú daň z liehu a osobitne pre spotrebnú daň z tabakových výrobkov. Obe časti popisujú niektoré formy daňových únikov, použitie nástrojov na zamedzenie daňovým únikom, zhodnotenie výsledkov prijatej legislatívy a jej uplatňovanie v praxi a návrhy prijatia ďalších opatrení na zamedzenie daňovým únikom. Prijaté opatrenia na eliminovanie daňových únikov a boj proti nelegálnemu čiernemu obchodu na uvedených komoditách priniesli prvé pozitívne výsledky tak pre štát z hľadiska výberu dane, ako aj pre podnikateľské prostredie zlepšením podmienok na podnikateľskú činnosť v danej oblasti. Nakoľko je tu stále značné riziko nárastu daňových únikov na uvedených komoditách je potrebné aj naďalej v trende zavádzania nových opatrení a vyhodnocovania zavedených opatrení pokračovať, spolupracovať s inými colnými správami v rámci Európskeho spoločenstva, ako aj naďalej zlepšovať a skvalitňovať celý systém fungovania správy spotrebnej dane z liehu a tabakových výrobkov. Ďakujem za pozornosť.
A. Belousovová, podpredsedníčka NR SR: (2007-09-19):
S faktickými poznámkami na vystúpenie pána poslanca Ivanča sa prihlásili pán poslanec Petrák, pani poslankyňa Sárközy, pán poslanec Gál, pán poslanec Halecký, pán poslanec Novotný, pán poslanec Mikuš, pán poslanec Markovič. Uzatváram možnosť prihlásiť sa s faktickými poznámkami. A slovo má pán poslanec Petrák.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 147, za 130, 17 sa zdržali hlasovania. Návrh bol schválený.
V. Palko, minister vnútra SR: (2003-04-09):
Pán predseda, vážené panie poslankyne, vážení páni poslanci, žiadam vás o podporu tohto návrhu zákona. Ďakujem za pozornosť.
P. Hrušovský, predseda NR SR: (2003-09-24):
Chcem informovať, že teraz pristúpime k hlasovaniu o jednotlivých prerokovaných bodoch programu Národnej rady. Ešte máme zaradený bod Návrh poslancov na zaradenie poslancov do výborov Národnej rady Slovenskej republiky. Poprosím príslušných predsedov poslaneckých klubov, poslancov, ktorí si začali uplatňovať svoj poslanecký mandát, aby Národnej rade navrhli zaradenie pána poslanca Šimka a pána poslanca Hamarčáka do výborov Národnej rady Slovenskej republiky. Panie poslankyne, páni poslanci, chcem vás informovať, že pán predseda poslaneckého klubu Aliancie nového občana navrhuje Národnej rade Slovenskej republiky zaradiť pána poslanca Hamarčáka do výboru pre financie, rozpočet a menu. Tento návrh som dostal písomne. Teraz prosím pána poslanca Milana Horta, predsedu poslaneckého klubu SDKÚ, aby navrhol zaradenie pána poslanca Šimka do niektorého z výborov Národnej rady Slovenskej republiky. Nech sa páči, pán poslanec Hort.
Laššáková, Jana, podpredsedníčka NR SR (2012-11-28):
Ďakujem. Prosím, zaujmite miesto pre navrhovateľov. A dávam slovo spoločnému spravodajcovi z výboru pre financie a rozpočet, poslancovi Vladislavovi Petrášovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Ale, pána spravodajcu tu nevidím. A už prišiel. Takže nech sa páči, ešte raz, asi s teplou správou, nech sa páči, podajte spravodajskú informáciu.
Svrček, Miloš, poslanec NR SR (2022-12-07):
Ďakujem, pán podpredseda. Ďakujem, pán poslanec, aj za vystúpenie. Áno, potvrdzujem, aj vaši poslanci v minulom volebnom období prichádzali s niektorými legislatívnymi návrhmi, aby sa zlepšil inštitút a využívanie tohto inštitútu. Ja môžem napríklad povedať, že aj hnutie SME RODINA v minulom volebnom období prišla buď cez vtedajšieho pána poslanca Krajniaka, alebo tuto prítomného pána Pčolinského s návrhom na zmenu zníženia kvóra z 50 % na 30 %, ale vtedajšia politická reprezentácia jednoducho o tom nechcela ani počuť a jednoducho nepustila ďalej ten návrh do druhého čítania. Čo bola pre mňa škoda. Ale keď sa tu bavíme o možnosti využitia referenda a v nadväznosti aj na rozhodnutie Ústavného súdu, tak ak si pamätám, tak to bol jún minulého roka a samotná prezidentka Čaputová vtedy vyzvala poslancov, aby zmenili ústavu na základe rozhodnutia a nálezu Ústavného súdu. Lebo ona sama vtedy povedala, že vníma takú ako keby unikátnu zhodu predstaviteľov politických strán na riešenie tejto situácie. Áno, Ústavný súd povedal, že nieže musí, ale mal by sa ústavodarca venovať tejto otázke, a práve preto je to v pléne na programe tejto schôdze, aby sme to riešili. Samozrejme, že to nevnímam ako povinnosť, ale ako právo, aby sme to riešili týmto spôsobom. A áno, môžeme sa baviť aj o polemike, že čo ľudové hlasovanie. Máme teraz v ústave k dispozícii inštitút ľudového hlasovania o odvolaní prezidenta, samozrejme, aj s následnými ústavnými konzekvenciami pre Národnú radu, ale aj pre prezidenta, ktorý by bol odvolávaný. Poďme sa možno baviť do budúcna ústavnoprávne aj o otázke konzekvencií napríklad pre poslancov, ktorí sa rozhodnú otvoriť túto otázku referenda, že v prípade, ak by nebolo to referendum úspešné a podpísali by sa pod neho, že by prišli o mandát. Napríklad o... (Prerušenie vystúpenia časomerom.)
Pellegrini, Peter, podpredseda NR SR (2020-07-09):
Pán poslanec Čepček.
Kažimír, Peter, podpredseda vlády a minister financií SR (2015-09-18):
Ďakujem, pán podpredseda. Chcem len podotknúť, že návrh novely tohto zákona bol kľúčovo ovplyvnený koncepciou rozvoja kapitálového trhu, ktorá bola schválená slovenskou vládou v apríli v minulom roku. Cieľom návrhu zákona je umožniť využívanie nových foriem kolektívneho investovania a súvisiacich činností, najmä zavedenie fondov s premenlivým základným imaním, známych pod skratkou SICAV, čo je veľmi dôležitá možnosť aj zo strany slovenských startupov. Transponovať, ďalším cieľom je transponovať smernicu Európskeho parlamentu a Rady o opatreniach týkajúcich sa podnikov kolektívneho investovania do prevoditeľných cenných papierov, pokiaľ ide o funkcie depozitára, politiky, odmeňovania a sankcie pre účastníkov trhu. V ďalšom prehlbujeme zodpovednosť depozitára za výkon depozitárskych činností voči subjektom kolektívneho investovania, čím sa posilňuje ochrana investorov a klientov, prispieva k väčšej transparentnosti v oblasti nákladov subjektov kolektívneho investovania a harmonizuje návrh tohto zákona aj sankčné režimy v rámci Európskej únie. Súčasnú právnu úpravu kolektívneho investovania je potrebné rozšíriť aj o investičné fondy s premenlivým základným imaním, teda o fondy s právnou formou akciovej spoločnosti. Ide o fondy, ktoré sú naozaj v Európe známe pod skratkou SICAV a sú bežne využívané napríklad v Luxemburgu. Ďalej. K marcu tohto roku ich bolo zaregistrovaných vyše 1 200, ale, samozrejme, aj v ďalších finančných centrách Európy. Od roku 2014 je tento typ fondov možný vytvárať aj v Českej republike. Fondy SICAV sú v Slovenskej republike už v súčasnosti distribuované ako zahraničné fondy na základe tzv. európskeho pasu. Možnosť vytvárať tuzemské fondy SICAV rozšíri možnosti podnikania slovenských finančných inštitúcií, najmä správcovských spoločností a podporí to ich konkurencieschopnosť v prostredí jednotného trhu finančných služieb v rámci Európskej únie. Ďakujem.
Grendel, Gábor, podpredseda NR SR (2020-12-03):
S reakciou na faktické poznámky pán podpredseda Blanár.
Martvoň, Anton, poslanec NR SR (2015-01-28):
Ďakujem pekne. Pán poslanec, v podstate nechcem obhajovať pána poslanca Suska, on si to sám vysvetlí, keďže predkladá ten pozmeňujúci návrh, ale stačí si pozrieť iba odôvodnenie, týka sa to inštalácie malých zariadení na využívanie obnoviteľných zdrojov energie v domácnostiach, t. j. fyzickými osobami. Čiže v zákone o verejnom obstarávaní, ktorý má v súčasnosti 11 výnimiek, a v podstate ešte rokujeme o tej 12. v zákone vrátenom pánom prezidentom, tak by mala pribudnúť 13 výnimka, ktorá by bola v prospech malých domácností. Ide hlavne o podporu tých obnoviteľných zdrojov do výkonu 10 kW, čo už v minulosti aj občania poznali, že si mohli namontovať solárne panely na domoch a štát im preplácal, bude to znova v rámci tohto projektu. Ale na čo chcem zareagovať, je to, že, pán poslanec, podľa mňa je rozdiel, keď v štáte neexistuje žiadna právna úprava, ktorá by zamedzovala uchádzať sa schránkovým firmám vo verejnom obstarávaní, ako keď existuje úprava, ktorá ich obmedzí. My predmetným návrhom zákona, ktorý vrátil pán prezident, nijako nepoškodíme občanov, iba sa im pomôže, a to preto, že sa práve to, čo prišlo ako občianska verejná objednávka, že zamedziť účasti na verejnom obstarávaní práve schránkovým firmám, práve tu sa rieši. To, čo ste povedali, že je tam tá poslanecká výnimka daná pánom poslancom Kondrótom ohľadom obstarávania vecí súvisiacich s predsedníctvom v rámci EÚ, tak obdobnú výnimku mali aj iné štáty, ktoré predsedali EÚ. Tu chcem poukázať na to, pozrite si to dobre v tom návrhu zákona, týka sa to iba podlimitných zákaziek, to je od tisíc do 20-tisíc eur, štandardne čo sú, s tým, že samozrejme nepôjde sa cez verejné obstarávanie, pôjde sa iba cez ponukové konanie pod dohľadom, samozrejme, štátu. Čiže tu ide iba o to, aby mohla Slovenská republika pri predsedaní v rámci EÚ promptne reagovať na niektoré... (Prerušenie vystúpenia časomerom.)
Drdul, Dominik, poslanec NR SR (2022-11-08):
Ďakujem veľmi pekne za slovo. Vážený pán predseda, prosím vás, aby ste dali hlasovať o tom, že Národná rada prerokuje návrh zákona v druhom čítaní.
Bagačka, Michal, poslanec NR SR (2013-09-12):
Ďakujem pekne. Podávam pozmeňujúci návrh poslanca Národnej rady Michala Bagačku a pána poslanca Františka Petra k vládnemu návrhu zákona o pôsobnosti orgánov štátnej správy pre sprístupňovanie biocídnych výrobkov na trh a ich používanie a o zmene a doplnení niektorých zákonov (biocídny zákon), ktorý prerokovávame ako tlač 542. V čl. I § 9 sa pred písmená a) až f) vkladá úvodná veta, ktorá znie: „Slovenská inšpekcia životného prostredia". Pre odôvodnenie. Navrhuje sa táto legislatívnotechnická úprava, ktorou sa dopĺňa subjekt viazaný povinnosťami uvedenými v § 9 písm. a) až f). Ďakujem, skončil som.
P. Paška, predseda NR SR: (2008-04-11):
(Hlasovanie.) 130 prítomných, 77 za, 50 proti, 3 sa zdržali. Návrh pána poslanca Záhumenského sme schválili.
Pčolinský, Peter, poslanec NR SR (2017-05-11):
Ďakujem pekne. Pán kolega Dostál, počúval som vás veľmi pozorne, ale priznám sa, že nejaký závažný argument som nepočul od vás, že prečo považujete tento zákon za minimálne nešťastný alebo nie dobrý, alebo už neviem, ako ste sa to presne vyjadrili. To je jedna vec. A druhá vec, ja som ešte v septembri minulého roka komunikoval, a to poviem takto, možno akože naštvem kolegov z SNS, som komunikoval s pôvodnými autormi tohto návrhu prvotného a ten úmysel ich je dobrý. Sú to ľudia, ktorým záleží na tej pôde, sú to malí, drobní farmári, malé drobné združenia farmárske. A ja považujem tento návrh zákona za dobrý. Náš klub poslanecký SME RODINA, určite podporíme, tak ako sme to podporili v prvom čítaní, podporíme to určite aj teraz. Ale opakujem, v tom vašom vystúpení mi naozaj chýbal nejaký ten závažný argument, že prečo to nie je dobré, hej. Samozrejme, okrem argumentu, že mali by sme sa podriaďovať Európskej únii, čo ja považujem skôr za váš nejaký subjektívny alebo osobný pohľad, ale nie za argument. Ďakujem.
Ďuriš Nicholsonová, Lucia, podpredsedníčka NR SR (2017-05-16):
Poprosím teraz spravodajcu z výboru pre obranu a bezpečnosť poslanca Petra Šucu, aby informoval Národnú radu o výsledku rokovania návrhu vo výbore.
Kotleba, Marek, poslanec NR SR (2021-04-30):
Pán podpredseda, ja by som si dovolil vás trošku doplniť v celom znení, o čom vláda rozpráva ako o transparentnom, a znie to tak v programovom vyhlásení vlády, že „vláda Slovenskej republiky zavedie transparentný výberový proces, tak aby do funkcií zástupcov štátu boli vyberaní ľudia napĺňajúci tie najlepšie odborné a osobnostné predpoklady“. Tak potom podľa tohto znenia mi príde, že naozaj ten transparentný výber, na jednotlivých ministrov alebo ministerky stačí Vysoká škola múzických umení, prípadne napísať diplomovú prácu, ktorá je označená za kompilát s prvkami plagiátu a zároveň záhadou sa takáto diplomová práca stane ukrytou, čiže nedá sa prezrieť, nie je uverejnená. A čo zatiaľ vidíme, že v iných štátoch aj Európskej únie sa po takýchto kauzách jednoducho ministri vzdajú svojich kresiel, tak u nás to zabijú tým, že bývalý minister, ako sám povedal, sa vzdá vtedy, keď sa vzdá minister školstva. Čiže sami môžeme vidieť, čo je transparentné. A keď sa takto vyjadruje jeden o druhom a všetci sú plagiátori a nikto si to nechce priznať, tak to mi za transparentné nepríde.
Krajčír, Ľuboš, poslanec NR SR (2020-04-24):
Ale už poďme k pánovi Blanárovi, ja len sa ospravedlňujem, že lepšie by som sa mohol nabudúce prihlásiť. Ťažko sa vás počúvalo, pán kolega. Kolegovia už tu spomenuli, ja som mal spísaných všetkých tých káuz počas vašej vlády, ktoré boli, a vy tu idete moralizovať alebo niečo kritizovať. Keď si spomenieme na tie predražené cétečká, keď ste bol v podstate županom na tom Žilinskom samosprávnom kraji pod vaším vedením, alebo ako ste sa vyjadroval k únosu Vietnamca a potom vás tu počúvam, ako vy moralizujete. Naozaj, nehnevajte sa, to bolo niečo strašné. Niekedy zdržať sa alebo mlčať je viac. Ďakujem.
R. Raši, minister zdravotníctva SR: (2009-02-11):
Návrh zákona, ktorým sa mení zákon č. 377/2004 Z. z. o ochrane nefajčiarov a o zmene a doplnení niektorých zákonov v znení zákona č. 465/2005 Z. z. rozširuje okruh miest, na ktoré sa vzťahuje zákaz predaja tabakových výrobkov, zakazuje sa predaj tabakových výrobkov prostredníctvom automatov. Zákaz fajčenia vo verejnej doprave okrem pravidelnej dopravy osôb sa rozširuje aj na jednorazové alebo nepravidelné spoje verejnej dopravy. Zakazuje sa fajčenie na otvorených a krytých zastávkach, ktoré súvisia s touto dopravou. Obmedzuje sa fajčenie v zariadeniach spoločného stravovania a úplne sa vylučuje okrem tých zariadení, ktoré si stavebne oddelia časť pre fajčiarov od časti pre nefajčiarov. Ak sa rozhodnú zariadenia pre zriadenie fajčiarskej časti, je podmienkou, aby stavebne a nezameniteľne oddelili nefajčiarsku časť od fajčiarskej. Stavebným oddelením sa rozumie taká stavebná úprava, ktorá vylúči prenikanie dymu z horenia tabakových výrobkov z fajčiarskej do nefajčiarskej časti. Ďalej sa navrhuje zavedenie nových pojmov, a to zriadenie spoločenského zariadenia v predajniach z dôvodu jednotného výkladu týchto pojmov v praxi. Za zariadenie spoločného stravovania sa pokladá zariadenie, ktoré poskytuje služby spojené s výrobou, prípravou a podávaním pokrmov alebo nápojov. Zakazuje sa fajčenie v celom areáli zdravotníckeho zariadenia. Umožňuje sa fajčiť len vo vyhradených priestoroch alebo fajčiarňach na psychiatrických oddeleniach. Navrhované zmeny zlepšia ochranu nefajčiarov a zamestnancov pred účinkami pasívneho fajčenia taktiež v úradných budovách, divadlách, výstaviskách, obchodných domoch, kinách, múzeách a galériách, a to nielen vo verejne prístupných priestoroch týchto zariadení. Ustanovuje rovnaké podmienky pre tabakové výrobky a výrobky, ktoré sú určené na fajčenie, ale neobsahujú tabak. Vzhľadom na to, že sa na trhu vyskytli výrobky ako elektronická cigareta či bylinné cigarety, je potrebná ich regulácia s cieľom ochrany nefajčiarov. Návrh zákona zavádza definíciu pojmu spotrebiteľské balenie v zmysle kompatibility s inými právnymi predpismi a jednotného výkladu tohto pojmu. Za spotrebiteľské balenie sa považuje také balenie, ktoré je určené na priamy predaj konečnému spotrebiteľovi. Vážená pani predsedajúca, vážené panie poslankyne, páni poslanci, obraciam sa na vás so žiadosťou o podporu predloženého návrhu zákona. Ďakujem pekne.
Glváč, Martin, podpredseda NR SR (2018-12-06):
Ďakujem. Pýtam sa, či sa chce do rozpravy prihlásiť niekto ústne. Traja poslanci. Končím možnosť prihlásiť sa. Pán poslanec Simon, Heger a Dostál. Prerušujem rokovanie do 14.00 hod. (Prerušenie rokovania o 12.59 hodine.) (Pokračovanie rokovania o 14.00 hodine.)
Přidal, Alojz, poslanec NR SR (2011-03-29):
Vážený pán predsedajúci, v rozprave nevystúpil žiaden poslanec, dajte, prosím, hlasovať o pozmeňujúcich a doplňujúcich návrhoch zo spoločnej správy, a to o bodoch 1 a 2 spoločne s odporúčaním schváliť.